07.05.2019

**Comunicat de presă**

**INFORMARE CU PRIVIRE LA TRANSMITEREA REGISTRULUI DE EVIDENŢĂ A SALARIAŢILOR ÎN FORMAT ELECTRONIC ÎNCEPÂND CU DATA DE 20 MAI 2019**

*Începând cu data de 20 mai 2019*, transmiterea registrului de evidenţă a salariaţilor în format electronic va putea fi efectuată numai pentru fişiere de tip .rvs generate sau validate prin **versiunea 6.0.6** a aplicaţiei Revisal.

Angajatorii care în prezent utilizează versiunea 5.0.8 a aplicaţiei, în mod obligatoriu, îşi vor instala mai întâi versiunea 6.0.5 după care vor putea instala versiunea 6.0.6.

Pentru actualizarea aplicaţiei Revisal este recomandat să urmaţi instrucţiunile cuprinse în Ghidul de instalare şi utilizare a noii versiuni. Pentru securitatea datelor, este indicat ca înainte de orice operaţiune legată de instalarea unei noi versiuni a aplicaţiei Revisal, să efectuaţi o copie de siguranţă a bazei de date, accesând butonul „Salvare baza de date” din meniul „Instrumente”.

Pentru informaţii suplimentare puteţi accesa link - ul : <https://www.inspectiamuncii.ro/reges>

p. Inspector Şef

Viorel Dumitru

Inspector Şef Adjunct SSM

Carmen Păunica Corodeanu

Inspector,

Compartiment Comunicare şi Relaţii şi Publicul